stanford-oval/wikipedia huggingface dataset:
זאב גלמור

זאב (וילי) גלמור (גוטליב) (נפטר ב-23 באוקטובר 2018) היה הממונה על ההגבלים העסקיים בין השנים 1978–1992.
בטרם מינויו של גלמור לתפקיד הממונה על ההגבלים העסקיים, שימש כפקיד במשרד התעשייה והמסחר.
בזמן כהונתו של גלמור, הרשות להגבלים עסקיים היוותה אגף במשרד המסחר והתעשייה. במהלך כהונתו גובש חוק ההגבלים העסקיים, התשמ"ח-1988, שהחליף את חוק ההגבלים העסקיים, התשי"ט-1959, וכלל תיקונים ושינויים לפי המלצות של ועדות ציבוריות ולפי ניסיון הפעלת החוק במשך השנים. בין השאר פעל גלמור בתחומים הבאים:
הגשת תביעה, בשנת 1979, נגד איגוד המוסכים, על קביעת מחירון מנחה לשירותי המוסכים.
הזהרת הבנקים, בשנת 1981, שלא לתאם ביניהם את שערי הריבית שהם משלמים בתוכניות חיסכון. בהמשך, הוגש כתב אישום נגד ארבעת הבנקים הגדולים ומנהליהם, באשמת גיבוש הסדר כובל. הבנקים הורשעו ועל כל אחד מהם הוטל קנס בסך 40,000 ש"ח, והופסקו ההליכים נגד מנהליהם. בעקבות משבר מניות הבנקים הוציא גלמור הנחיות לשלושת הבנקים הגדולים, למניעת פעילות שיש בה הגבל עסקי.
הגשת תביעה, בשנת 1988, נגד יבואן תקליטים וסוחרי תקליטים, על הסדר כובל לקביעת מחירי התקליטים.
הכרזה על חברת המלט "נשר" כמונופול.
לדברי העיתונאי הדר חורש, גלמור "נחשב לממונה פסיבי, שעסק בעיקר באישור או בפסילה של מיזוגים ורכישות ונחשב למכשול עביר למדי בפני אנשי עסקים, שחיברו חברות והשתלטו על נתחים גדולים מהשווקים שבהם פעלו".
לקריאה נוספת

זאב גלמור, "גישתו של הממונה לפיקוח על הגבלים עסקיים - סוגיות נבחרות", עיוני משפט טו, 1990, עמ' 589–628.
הערות שוליים

↑  מודעת אבל אתר אבלים
↑  הוגשה תביעה נגד איגוד המוסכים על התנהגות קרטלית, מעריב, 14 ביוני 1979
↑  אזהרה לבנקים: לא לתאם שערי הרבית עבור תכניות חסכון, דבר, 7 ביוני 1981
↑  יצחק דיש, לגרום תחרות בעסקים להק על ציבור הצרכנים, מעריב, 14 באוגוסט 1984, המשך
↑  ת"פ (ת"א) 7873/84 מדינת ישראל נ' בנק לאומי ואחרים, פ"ד תשמ"ו(3) 368
↑  "הבנקים מחליפים מידע סודי על לקוחות", באתר ynet, 25 באפריל 2001
↑  סוחרי תקליטים הואשמו בהפעלת קרטל, מעריב, 28 בינואר 1988
↑  הדר חורש, רונית קן פורשת - והמשק נותר מקום נעים למונופולים ולאוליגופולים, באתר nrg‏, 20 בנובמבר 2010
| --- | --- |
בקרת זהויות :  NLI: 987007387924505171  VIAF: 55923915   WorldCat (עם VIAF): 55923915 
ערך זה הוא קצרמרבנושא אישים. אתם מוזמנים לתרום לוויקיפדיה ו.
חברה עירונית

חברה עירונית (או תאגיד עירוני) היא חברה שנמצאת בשליטתה של רשות מוניציפלית כגון: עירייה, מועצה מקומית או מועצה אזורית, בבעלות מלאה או חלקית, ומנוהלת על ידי נציגיה ואישי ציבור. חברה הנמצאת בשליטה משותפת של ממשלת ישראל ושל רשות מקומית היא חברה ממשלתית-עירונית. חברה עירונית מאפשרת לרשות המקומית לבצע חלק מתפקידיה באמצעות גוף עצמאי המוסמך להפעיל שיקולים עסקיים.
מטרה ופעילות

מטרת הקמת התאגיד העירוני היא קידום פרויקטים עירוניים לתועלת תושבי העיר על בסיס עסקי, תוך ביזור סמכויות העירייה וייעול תהליכי הביצוע וקבלת ההחלטות.
תאגיד עירוני יכול להתקיים כחברה, חברה לתועלת הציבור או עמותה.
מבקר המדינה תיאר את מהותו של תאגיד עירוני:
על פי הנדרש בצו העיריות, התאגיד העירוני יפעל לטובתם של תושבי העיר, תוך שמירה על שקיפות כלפי העירייה ומתן דו"חות על פעילות התאגיד. התאגיד מחויב לחוק חובת המכרזים, תשנ"ב-1992, ומשכך, פעילותו והתקשרויותיו כפופות למכרזים, או שנדרש פטור כללי או ספציפי מן המכרז.
הבסיס החוקי

סעיף 249(30) לפקודת העיריות מקנה לעירייה סמכות "לייסד חברה, אגודה שיתופית או כל אגודה אחרת לכל מטרה שהיא בגדר סמכויות העירייה ותפקידיה, לרכוש מניות או ניירות ערך או זכות הנאה אחרת של כל חברה, אגודה שיתופית או אגודה אחרת, שמטרותיה מסייעות, לדעת המועצה, להשגת כל מטרה כאמור, ולנהוג בהם דרך בעלים".
צו העיריות (הקמת תאגידים), תש"ם-1980, מסייג סמכות זו וקובע: "לא תייסד עירייה חברה, חברת בת, אגודה שיתופית או כל אגודה אחרת (להלן - תאגיד), לכל מטרה שהיא בגדר סמכויות מועצת העירייה (להלן - המועצה) ותפקידיה, ולא תרכוש מניות או ניירות ערך או זכות הנאה אחרת של כל תאגיד שמטרותיו מסייעות, לדעת המועצה, להשגת כל מטרה כאמור ולא תנהג בהם דרך בעלים ולא תהיה חברה בעמותה, אלא באישור שר הפנים ובתנאים שהוא קבע." מכוח צו זה פרסם משרד הפנים נוהל אסדרת חברה עירונית.
הצו כולל דרישה כי החלטה בדבר ייסוד התאגיד תתקבל במועצת העירייה, וכן מצוין כי שר הפנים לא יאשר את הבקשה לייסוד כל עוד הוראות מסוימות לא יוכנסו לתקנון התאגיד.
הבקשה לייסוד התאגיד צריכה להיות מנומקת ומלווה בתוכנית אסטרטגית אשר תכלול השפעות כלכליות, תחזית שנתית וחלופות להקמת התאגיד.
חברות עירוניות בישראל

חברות עירוניות פעלו בישראל עוד לפני קום המדינה, וכיום פועלות מאות חברות עירוניות. מהן שהוקמו למטרה ממוקדת, כגון גן החיות התנ"כי, ומהן שפועלות בקשת רחבה של נושאים, כגון כיוונים - החברה לתרבות הפנאי באר שבע. יש שהתאגדו כחברה כלכלית (הפועלת למטרות רווח) ויש שהתאגדו כחברה לתועלת הציבור.
תאגידי המים והביוב אינם מהווים חברה עירונית, אף שהם בבעלות הרשויות המקומיות, משום שתאגידים אלה הוקמו מכוח חוק תאגידי מים וביוב, שבו נקבע שסמכויות העיריות הנוגעות לתשתיות המים והביוב הופקעו מידיהן ונמסרו לתאגידים בלבד.
התנגדויות לתאגיד עירוני

יש הרואים בתופעת התאגוד העירוני הפרטה שאינה ראויה, כאשר העירייה המהווה גוף ציבורי מפריטה חלק משירותיה, ומעבירה אותם לגופים כלכליים בעלי שיקולים עסקיים, אשר מרוויחים על חשבון הציבור, ולעיתים תוך שימוש במוצר חיוני וציבורי..
בנוסף, מבחינה עקרונית, פעילותה של עירייה כפופה לחקיקה ראשית ומשנית אשר נקבעה בידי הכנסת והשרים. אפשרות הקמתו של תאגיד עירוני מפחיתה לכאורה את הפיקוח על פעילותה של עירייה, ופותחת פתח לשחיתות וניצול כוח הנתון בידי התאגיד.
הערות שוליים

↑  אסדרת התאגידים העירוניים בשלטון המקומי והפיקוח עליהם, באתר מבקר המדינה
↑  צו העיריות (הקמת תאגידים), תש"ם-1980, באתר "נבו"
↑  נוהל אסדרת חברה עירונית, באתר של משרד הפנים
↑  חברה עירונית, באתר של "אברהם בר עורכי דין"
↑   אמיר פז-פוקס זֹהר כוכבי - בין הציבורי לפרטי:  הפרטות והלאמות בישראל דוח שנתי 2010, עמוד 17
זהות – איגוד המרכזים לזהות יהודית

ערך זה עוסק באיגוד עמותות. אם התכוונתם למשמעות אחרת, ראו .
זהות – איגוד המרכזים לזהות יהודית, היא גוף המאגד בתוכו 40 עמותות הפועלות בפיקוח האגף לתרבות יהודית ומטה שנהר במשרד החינוך של מדינת ישראל. איגוד זהות מפעיל 63 סניפים הפועלים ברחבי ישראל, מקריית שמונה שבצפון ועד אילת שבדרום.
פעילות האיגוד

מרכזי זהות פועלים במעל ל-700 גנים ובתי ספר יסודיים ועל יסודיים, בזרם הממלכתי בלבד, במטרה לערוך פעילויות בנושא זהות יהודית וישראלית בקרב תלמידים ולתת מענה חינוכי וחוויתי על מנת לחזק את לימודי מורשת ישראל במערכת החינוך הישראלית. האיגוד עוסק בהכשרת מדריכים ובנות שרות לאומי ומעביר השתלמויות מקצועיות במהלך השנה. כמו כן נותן האיגוד גם הכשרה מקצועית ומגוונת למנהלי ומנחות המרכזים השונים.
זהות שותפה במגוון פרויקטים ארציים, כגון יום ההוקרה לפצועי מערכות ישראל, והמיזמים "בעוז רוחם", "דיבור טוב", "הכתה של ישראל" ו"מגלים את התנ"ך". יו"ר העמותה הוא יניב צברי מנכל עמותת רעות שדרות, והמנכ"ל הוא אליהו ליפשיץ.
דיון ציבורי

לדברי מיכל שליו-רייכר מהפורום החילוני, "זהות" משמש כזרוע של מפלגת הבית היהודי במטרה לחזק תכנים שעולים בקנה אחד עם ערכי המפלגה וכן כדי לחולל תהליכי הדתה במערכת החינוך הישראלית. אחד המקורות לטענה זו הוא חברותו של מנכ"ל האיגוד לשעבר במפלגה זו. מאידך אנשי האיגוד טוענים שמדובר באיגוד פלורליסטי[דרוש מקור] ששם למטרה לחזק ערכים ותכנים ציוניים ישראליים ויהודיים שמשתלבים בעקרונות של מערכת החינוך הממלכתית וכי אין מדובר בניסיונות של החזרה בתשובה.
הערות שוליים

↑   אור קשתי, הזרוע החינוכית של הבית היהודי בבתי ספר חילוניים, באתר הארץ, 11 בדצמבר 2015
ערך זה הוא קצרמרבנושא ישראל. אתם מוזמנים לתרום לוויקיפדיה ו.
זדז'יסלב בלסיצ'מן

| --- | --- |
אין תמונה חופשית
 לידה:  1890 
 פטירה:  1920 (בגיל 30 בערך) ורשה, הרפובליקה הפולנית השנייה 
 מדינה:  פולין 
 
זדז'יסלב בלסיצ'מן (בפולנית: Zdzisław Belsitzmann;‏ 1890–1920) שחמטאי יהודי-פולני.
בלסיצ'מן חי בוורשה, שם שיחק במספר תחרויות עם צמרת השחמטאים בפולין. בשנת 1913 סיים בתיקו דו-קרב עם סלומון לאנגלבן (+1 –1 =2) (+ ניצחונות – הפסדים = תוצאות תיקו). בלסיצ'מן חלק מקום 4-5 ו-3-4 (בשני המקרים עם אלכסנדר פלמברג ובשני המקרים אחרי עקיבא רובינשטיין ומשה לובצקי.
התוצאה הטובה ביותר שהשיג בלסיצ'מן הייתה בשנת 1920 כאשר ניצח בתחרות ורשה, ובעקבותיו  אלכסנדר פלמברג,  עקיבא רובינשטיין, דויד פז'פיורקה ואחרים. זמן קצר לאחר מכן נפטר במהלך המלחמה הפולנית-סובייטית.
הערות שוליים

↑  I tornei di scacchi dal 1920 al 1929 - Chess tournaments
ז'לחוב

| --- | --- |
סמל ז'לחובסמל ז'לחוב

 מדינה:  פולין פולין
 פרובינציה:  מזוביה מזוביה
 מחוז:  גרבולין
 תאריך ייסוד:  1282 
 שטח:  12.14 קמ"ר
 גובה:  170 מטרים
 אוכלוסייה:  ‏
  ‑ בעיירה:  3,790 (31 במרץ 2021)
 קואורדינטות:  51°48′N 21°54′E﻿ / ﻿51.800°N 21.900°E﻿ / 51.800; 21.900
 אזור זמן:  UTC+1
 www.zelechow.pl
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'לחוב(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיז'לחוב(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהז'לחוב(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהז'לחוב  he tabBackground:;tabBorder:#aaa;defaultTab:0;
 
ז'לחוב (בפולנית: ‏Żelechówקובץ:Pl-Żelechów.ogg‏Ⓘ‏; ביידיש: זשעלעכאָוו; לעיתים מוזכרת בשמות ז'ליחוב וזליחוב) היא עיירה במחוז גרבולין שבפרובינציית מזוביה בפולין, בה התקיימה עד השואה קהילה יהודית גדולה.
תולדות היישוב

אזכורה הראשון של ז'לחוב הוא משנת 1282, ובשנת 1447 הוענקו לה זכויות עיר. עד פלישת האימפריה השוודית לפולין באמצע המאה ה-17 שימשה העיר כמרכז מסחר לסביבתה.
לאחר חלוקת פולין נכללה העיירה בתחומי אוסטריה, ומשנת 1815 נכללה בתחום פולין הקונגרסאית.
יהודי ז'לחוב

יהודים ישבו בז'לחוב מתחילת המאה ה-17, ובסוף המאה ה-17 פעל בה המשורר יהודה לייב ז'ליחובר. בזמן פרעות ת"ח ות"ט שימשה העיירה כמקום מקלט ליהודי הסביבה. בין השנים תקכ"ה - תקל"ה (1765–1775) כיהן במקום כרב רבי לוי יצחק מברדיצ'ב. בהמשך התגורר וכיהן כאדמו"ר בעיירה רבי אשר מסטולין (הראשון). מהמאה ה-19 ישבה בעיירה שושלת אדמו"רים של גזע זליחוב בחסידות זווהיל, שמייסדה היה הרב יצחק שלמה גולדברג. למשך תקופה כיהן ברבנות העיירה רבי יהושע אשר רבינוביץ, אבי שושלת פוריסוב.
בעיר גם כיהן רבי גדליה שיינגארטין זצ״ל שהיה תלמידו של המגיד מקוזניץ ושם נטמן.
מראשית המאה ה-20 פעלו בעיירה חוגים ציוניים, לצד סניפים של הבונד ושל אגודת ישראל. בזמן מלחמת העולם הראשונה הידלדל היישוב היהודי בעיירה.
בין מלחמות העולם השתקמה הקהילה בעיירה, והתגברה בה הפעילות הציונית. בשנים אלה נמנו בעיירה כ-5,500 יהודים, כמחצית מתושביה. בשנות השלושים סבלו יהודי העיירה מהתנכלויות אנטישמיות גוברות והולכות מצד שכניהם הפולנים.
יהודי ז'לחוב > בשואה

עם פרוץ מלחמת העולם השנייה החלו להגיע לעיירה מאות פליטים יהודים מגרבולין הסמוכה, שהופצצה קשות. ב-12 בספטמבר 1939 נכנסו לעיירה הגרמנים, והחלו לפרוע ביהודיה, תוך שריפת בית הכנסת בעיירה עם יהודים בתוכו. כעבור ימים אחדים גירשו הגרמנים יהודים רבים מהעיירה לאוסטרוב מזובייצקה, תוך רצח רבים מהם בדרך.
בנובמבר 1939 הגיעו לעיירה מאות פליטים יהודים נוספים מיישובי הסביבה, ועל ראש היודנרט בעיירה, שלום פינקלשטיין, הוטל להעביר לגרמנים תשלומי כופר, וכן עובדים לעבודות כפייה במחנות עבודה. כמו כן, הוטלו על יהודי העיירה גזירות שונות, ובהן חובת ענידת סרט זרוע, החרמת רכוש, וחובת תשלום עבור הזכות להתגורר בבתיהם.
בקיץ 1940 הגיעו לעיירה כ-1,200 פליטים יהודים נוספים, ובאוקטובר 1940 רוכזו יהודי העיירה בגטו, בו פרצה כעבור זמן מה מגפת טיפוס הבהרות. מעת לעת הוצאו להורג בגטו יהודים שנתפסו מבריחים אליו מזון. באוקטובר 1941 הפך הגטו בעיירה לסגור, והובאו אליו פליטים יהודים נוספים, עד שמספר יושביו הגיע לכ-13,000. בתקופה זו פעלה בגטו מחתרת יהודית, בראשות יוסף מלינקובסקי, אשר סייעה ליחידות פרטיזנים באזור העיירה.
בקיץ 1942 שולחו כ-500 יהודים מהגטו למחנות עבודה, וכעבור זמן מה הוצאו להורג ראש היודנרט ומספר בכירים בקהילה.
ב-3 בספטמבר 1942 פשטו אנשי ס"ס ושוטרים אוקראינים על הגטו בעיירה, ורצחו כ-1,100 יהודים בו, רובם קשישים, חולים או מסתתרים. 10,000 יהודי הגטו הנותרים שולחו בקרונות משא למחנה ההשמדה טרבלינקה ב-2 באוקטובר. בשעת האקציה הצליחו להימלט מהגטו חברי המחתרת שפעלה בו, ולהצטרף ליחידות פרטיזנים. כ-50 יהודים הושארו בגטו לסידור הרכוש הנותר בו ולקבורת הגופות, ולאחר מכן הועברו למחנה עבודה, בו נספו. 25 היהודים האחרונים בעיירה נרצחו ב-28 בפברואר 1943.
בית הקברות היהודי בז'לחוב
זואי 102

| --- | --- |

כרזת הסרט
 מבוסס על:  קומדיית המצבים "זואי 101" מאת דן שניידר
 בימוי:  ננסי האוור 
 הופק בידי:  ג'יימי לין ספירס אלכס פישר ננסי האוור מוניקה שרר מדלין ויטבי
 תסריט:  מוניקה שרר מדלין ויטבי
 שחקנים ראשיים:  ג'יימי לין ספירס שון פלין כריסטופר מאסי ארין סנדרס מתיו אנדרווד ג'ק סלבטורה ג'וניור אבי ויילד דין גייר אוון ת'יל תומאס לנון שואה ג'קסון
 מדינה:  ארצות הברית 
 חברת הפקה:  סרטי פרמאונט Nickelodeon Movies Dolphin Entertainment
 חברה מפיצה:  פרמאונט+
 הקרנת בכורה:  27 ביולי 2023
 שפת הסרט:  אנגלית 
 סוגה:  סרט קומדיה, סרט דרמה 
 דף הסרט ב־IMDb
 
זואי 102 (באנגלית: Zoey 102) הוא סרט דרמה קומית אמריקאי המהווה המשך לעלילת קומדיית המצבים "זואי 101" ששודרה בערוץ ניקלודיאון.
הסרט עלה לשירות הזרמת המדיה "פרמאונט+" ב-27 ביולי 2023.
תקציר העלילה

15 שנה לאחר לאחר שסיימה את התיכון, זואי ברוקס, כעת בשנות ה-30 לחייה, עדיין מנסה להבין את משמעות החיים והאהבה. לאחר שהיא ושאר חבריה מפנימיית "חוף הים הפסיפי" (PCA) מוזמנים לרגל חתונתם של קווין פנסקי ולוגן ריס במליבו, נאלצים בני הקבוצה להתעמת מול השינויים שעברו בחלוף השנים, מול חלומותיהם וסודותיהם הכמוסים.
צוות השחקנים

ג'יימי לין ספירס – זואי ברוקס
שון פלין – צ'ייס מתיוס
ארין סנדרס – קווין פנסקי
מתיו אנדרווד – לוגן ריס
כריסטופר מאסי – מייקל בארט
אבי ויילד – סטייסי דילסן
ג'ק סלבטורה ג'וניור – מארק דל פיגלו
דין גייר – טוד
אוון ת'יל – ארצ'ר מארס
תומאס לנון – קלי קווין
שועה ג'קסון – גרג קווין
הפקה > פיתוח

ב-12 בינואר 2023, הודיעה ג'יימי לין ספירס לראשונה על תחילת הפקתו של סרט המשך עבור סדרת הנעורים "זואי 101", שעתיד לעלות לשירות הזרמת המדיה "פרמאונט+" בשנת 2023, ובו יככבו חברי צוות השחקנים המקורי של הסדרה – ספירס, שון פלין, כריסטופר מאסי, ארין סנדרס, מתיו אנדרווד, ג'ק סלבטורה ג'וניור ואבי ויילד – שישובו לגלם את דמויותיהם. עוד נמסר כי ספירס תופקד על הפקת הסרט בפועל בעוד שעל בימוי הסרט תופקד הבמאית ננסי האוור מחוברת לבימוי, כשספירס מוצמדת כמפיקה בפועל. במאי 2023, נמסר על ליהוקם של תומאס לנון, אוון ת'יל ודין גייר.
הפקה > צילומים

צילומי הסרט החלו בינואר 2023 בווילמינגטון, צפון קרוליינה, והסתיימו בפברואר 2023.
הפצה

הסרט עלה לשירות הזרמת המדיה "פרמאונט+" ב-27 ביולי 2023.
הערות שוליים

↑  "Jamie Lynn Spears on Instagram: "it's OFFICIAL! 🎬 Are you ready…. @paramountplus @nickelodeon"".
↑  "'Zoey 101' YA Revival Movie Set at Paramount+ with Jamie Lynn Spears & More Original Series Cast". January 12, 2023.
↑  "'Zoey 101' Sequel Movie Starring Jamie Lynn Spears Ordered at Paramount+". variety.com. January 12, 2023.
↑  "Jamie Lynn Spears Shares Big Update About Zoey 102: Release Date, Cast and More". www.eonline.com.
↑  WWAY News (January 13, 2023). "'Zoey 102', starring Jamie Lynn Spears, filming in Wilmington". WWAY 3. Retrieved June 22, 2023.
↑  "Hard to believe it's already been three weeks since I wrapped principal photography on #Zoey102 — words and photos both fail to capture how much fun was had, and I cannot WAIT for you all to see it. . 📸 @bryantology @erinsanders @jamielynnspears". instagram.com.
↑  "Jamie Lynn Spears reprises her iconic role in Zoey 102 first-look photos". ew.com.
↑  Swift, Andy (June 20, 2023). "Zoey 102 Trailer Reunites Jamie Lynn Spears With Her Nickelodeon Classmates, 15 Years Later". TVLine. Retrieved June 22, 2023.
זדז'יסלב יאשינסקי

| --- | --- |

 לידה:  18 בינואר 1863 ורשה, האימפריה הרוסית 
 פטירה:  18 בנובמבר 1932 (בגיל 69) ורשה, הרפובליקה הפולנית השנייה 
 מקום לימודים:  האקדמיה לאמנות יפה, מינכן 
 תחום יצירה:  ציור 
 זרם באמנות:  אימפרסיוניזם, האומנות האקדמית 
 
זדז'יסלב יאשינסקי בפולנית: Zdzisław Jasiński ‏  18 בינואר 1863 - 18 בנובמבר 1932) היה צייר ושרטט פולני. ציוריו הראשונים היו בסגנון אקדמי, אך יצירותיו המוכרות המאוחרות יותר אימפרסיוניסטיות.
ביוגרפיה

הוא נולד בוורשה (באימפריה הרוסית). אביו היה בעל עסק לקישוטים והיה חבר בגילדת הציירים. אחיו הצעיר, יוזף (1876–1954), הפך לפסל.
הוא החל את לימודיו אצל וויצ'ך גרסון בבית הספר לציור בוורשה. לאחר שסיים שם, עבר לקרקוב, שם למד באקדמיה לאמנויות יפות אצל לאופולד לופלר ופלוריאן סינק. הודות למלגה מטעם"החברה לעידוד האמנויות היפות" הוא הצליח ללמוד באקדמיה לאמנויות יפות, במינכן, שם היה תלמידם של אוטו זייץ ואלכסנדר פון וגנר. .
ב-1891 הוא קיבל מדליית זהב על ציורו "האם החולה" בתערוכה גדולה בברלין. שנתיים לאחר מכן, הוא זכה במדליה בתערוכת קולומביה העולמית.
לאחר 1893 התגורר בוורשה. מ-1896 עד 1897, הוא צייר ציורי קיר בסנט פטרסבורג ומוסקבה. הוא גם עשה ציורי קיר בקתדרלה בוולוצלב ובקולג' בקאליש. בשנת 1897, הוא בילה זמן מה ברומא, ויצר ציורי תקרה. ארבע שנים לאחר מכן, הוא צייר את הסצנה על תקרת אולם הקונצרטים של הפילהרמונית של ורשה, שנהרסה בהפצצה גרמנית ב-1939.
ב-1904 עבר לאחוזה ליד פז'ילק. עם זאת, הוא חזר לוורשה ב-1910 ובנה בית עירוני. זמן קצר לאחר מכן, הוא צייר פרסקו של יוחנן האוונגליסט הקדוש בכנסיית סנט ברברה הסמוכה, שנהרסה במהלך מלחמת העולם השנייה. ב-1921 היה אחד ממייסדי קבוצת "פרו ארטה", שהתנגדה למגמות המופשטות של האמנות המודרנית.
יאשינסקי מת ב-18 בנובמבר 1932 בוורשה.
הערות שוליים

↑  Apoloniusz Kędzierski: Zdzisław Jasiński 1863–1932, (exhibition catalog), Society for the Encouragement of the Arts, 1934
↑  Brief biography
| --- | --- |
בקרת זהויות :  PLWABN: 9810683975805606  GND: 107875246X  RKD: 127388  VIAF: 217144782948937367950   WorldCat (עם VIAF): 217144782948937367950
זדנייק זיקאן

זדנייק זיקאן (בצ'כית: Zdeněk Zikán;‏ 10 בנובמבר 1937
– 14 בפברואר 2013) היה כדורגלן צ'כוסלובקי, ששיחק בעמדת החלוץ.
קריירת משחק

במהלך הקריירה שלו שיחק זיקאן במספר קבוצות, כשהגדולות מביניהן הן ספרטה ודוקלה פראג. במשך כ-10 שנים שיחק במועדון הראדץ קראלובה, והוא הגיע איתם עד לרבע הגמר בגביע האלופות של 1960/61, וגם כבש שער נגד ברצלונה.
שנתו היחידה של זיקאן במדי נבחרת צ'כוסלובקיה הייתה 1958 כשהיה לחלק מהסגל של הנבחרת למונדיאל 1958. באותו טורניר נבחרתו סיימה את דרכה בשלב הבתים, אך הוא כבש ארבעה שערים בשלושה משחקים נגד הנבחרות גרמניה המערבית, ארגנטינה וצפון אירלנד. הוא סיים את הקריירה הבינלאומית שלו כשהוא כובש בכל משחק בו שיחק במדיה.
זואי ויס

| --- | --- |

 לידה:  13 במאי 2002 (בת 22) המבורג, הרפובליקה הפדרלית של גרמניה 
 מוקד פעילות:  גרמניה 
 תקופת הפעילות:  מ-2019 
 סוגה:  מוזיקת פופ 
 שפה מועדפת:  גרמנית, אנגלית 
 כלי נגינה:  פסנתר 
 חברת תקליטים:  Caroline International, קפיטול רקורדס 
 www.zoewees.com
 פרופיל ב-IMDb
 
זואי ויס (בגרמנית: Zoe Wees; נולדה ב-13 במאי 2002) היא זמרת-יוצרת, פסנתרנית וגיטריסטית גרמנייה, המוכרת בזכות סינגל הבכורה שלה, "Control".‏
קריירה

ויס החלה לכתוב שירים כשהייתה ילדה. בתחילת 2017, ויס השתתפה בעונה החמישית של תוכנית הכישרונות המוזיקלית The Voice Kids. היא הייתה תחת המנטור סשה (אנ'), והודחה בשלב הדו-קרב.
ב-26 ביולי 2019, היא התארחה בסינגל "Hibernating" של Moonbootica (אנ').‏
ב-13 במרץ 2020, היא הוציא את הסינגל "Control"‏. השיר נכתב על חרדה וחוסר שליטה, ועל המאבק שלה באפילפסיה רולנדית שפירה.
ב-11 בספטמבר 2020, היא התארחה ברמיקס של הסינגל "Wait for You" של טום ווקר.
ב-12 בינואר 2021, היא הוציאה את הסינגל "Girls Like Us".‏ ב-19 באפריל 2021, היא הוציאה את הסינגל השיווקי "Ghost".‏
ב-21 במאי 2021, היא הוציאה את המיני-אלבום הראשון שלה, Golden Wings.‏ ב-28 במאי 2021, היא הוציאה את הסינגל "Hold Me Like You Used To".‏
ב-13 באוגוסט 2021, היא התארחה בסינגל "Love Me Now" של קייגו. ב-24 בספטמבר 2021, היא הוציאה, בשיתוף פעולה עם 6lack, את הסינגל "That's How It Goes".‏
ב-27 במאי 2022, היא התארחה בסינגל "Do It Better" של פליקס ין. ב-8 ביולי הוציאה את הסינגל "Third Wheel". ב-23 בספטמבר הוציאה את הסינגל "Daddy's Eyes".
ב-14 באפריל 2023 הוציאה את הסינגל "Don't Give Up". ב-18 באוגוסט הוציאה את הסינגל "Lightning".
דיסקוגרפיה > אלבומי אולפן

2023: Therapy
דיסקוגרפיה > מיני-אלבומים

2021: Golden Wings
פרסים ומועמדויות

| שנה | פרס | קטגוריה | עבודה מועמדת | תוצאה | הערות |
| --- | --- | --- | --- | --- | --- |
| 2020 | פרסי המוזיקה New Faces (בונטה) | עולה חדש | עצמה | זכייה |  |
| 2020 | פרסי בראבו אוטו | עולה חדש/פריצת השנה | עצמה | זכייה |  |
| 2020 | פרסי 1LIVE קרון | פורץ הדרך החדש הטוב ביותר | עצמה | מועמדות |  |
| 2020 | פרסי 1LIVE קרון | הסינגל הטוב ביותר | "Control" | מועמדות |  |
| 2020 | פרסי המוזיקה של NRJ | פורץ הדרך של השנה | עצמה | מועמדות |  |
| 2020 | פרסי מוזיקת פורצי הדרך | פורץ הדרך של השנה | עצמה | זכייה |  |
| 2021 | פרסי בחירת הילדים של ניקלודיאון | מוזיקאי השנה | עצמה | מועמדות |  |
| 2021 | פרסי בחירת הילדים של ניקלודיאון | שיר השנה | "Control" | מועמדות |  |
| 2021 | פרסי המוזיקה של MTV אירופה | האמן הגרמני הטוב ביותר | עצמה | מועמדות |  |
| 2021 | פרסי בראבו אוטו | זמר בין-לאומי | עצמה | בהמתנה |  |
| 2021 | פרסי 1LIVE קרון | האמנית הטובה ביותר | עצמה | בהמתנה |  |
| 2021 | פרסי 1LIVE קרון | הסינגל הטוב ביותר | "Girls Like Us" | בהמתנה |  |
זפת ונוצות

תושבי בוסטון מזפתים ומכסים בנוצות איש מס בריטי ב-1774.
זיפות וכיסוי בנוצות הייתה צורת ענישה מקובלת שהחלה בתקופה הפיאודלית באירופה ולאחר מכן התפשטה אל מושבותיה. העדות הראשונה לשימוש בשיטה זאת לקוחה ממכתב ששלח מלך אנגליה ריצ'רד הראשון בשנת 1191 לכוחותיו בארץ ישראל. צורת ענישה זו הייתה שכיחה בשלוש עשרה המושבות האמריקניות בסמוך לפרוץ מלחמת העצמאות של ארצות הברית וזה האזכור המאוחר ביותר שלה.
במסגרת ענישה זו השתמשו בזפת מאתרי הבנייה הסמוכים ובנוצות מעופות שונים. בשלב הראשון של העונש, זפת חמה הייתה נשפכת על גופו של האדם ונדבקת אליו. מבחינה פיזית, הזפת החמה גרמה באופן תדיר לצריבות קשות על גופו של העבריין ולכן יכולה להיחשב גם כענישה גופנית. בשלב השני של הענישה היה הקורבן מכוסה בנוצות, בין אם על ידי גלגולו בערימת נוצות או על ידי זריקת נוצות עליו. הנוצות היו נצמדות לאדם במשך ימים ובכך היו מצליחים המענישים ברוב המקרים להרחיקו מהתושבים.
בשונה מהגליה, העונש אינו קבוע ולכן הועדף רבות על פני הגלות. מטרת הענישה הייתה השפלה כך שהדבר יגרום לאדם לעזוב את העיירה וגם אם יחזור, לא יבצע פשעים להבא.
בסופו של דבר בוטלה צורת ענישה זו בארצות הברית, בעיקר בנימוק שהיא לא כללה את שיקומו של העבריין מהפשע שאותו ביצע והפרה את התיקון השמיני לחוקת ארצות הברית, האוסר ענישה אכזרית ויוצאת דופן.
המונח "זפת ונוצות" משמש כיום באופן מטפורי לביטוי סנקציה חברתית יוצאת דופן בחריפותה המופעלת נגד אדם, הכוללת את הוקעתו והשפלתו הפומבית.
זיכרונותיו של דון ז'ואן הצעיר

| --- | --- |

 מידע כללי
 מאת:  גיום אפולינר 
 שפת המקור:  צרפתית 
 סוגה:  רומן ארוטי 
 הוצאה
 תאריך הוצאה:  1911 
 קישורים חיצוניים
 מסת"ב:  978-2-07-042547-1
 
זיכרונותיו של דון ז'ואן הצעיר הוא רומן ארוטי שפורסם בעילום שם ב-1911. מחברו הוא גיום אפולינר.
הספר

הספר נקרא על שם דון ז'ואן, הפתיין המיתולוגי. הספר הוקדש על ידי המחבר לפאבלו פיקאסו.
הספר נכתב במקור בצרפתית, ותורגם לאנגלית, ליפנית לעברית לבסקית, לאיטלקית ולשפות נוספות. המתרגם לטורקית נעצר על פרסום מגונה.
הספר עובד לקומיקס על ידי ג'ורג' פישאר (אנ') ב-1991.
על בסיס אחת מרשומותיו ביומן משנת 1905, מספר חוקרים רואים בסיפור תרגום מגרמנית, אחרים רואים בו פרודיה על רומן מאת אנרי דה רגנייה שהופיע ב-1903.
הספר הוא הרומן השלישי של אפולינר.
תקציר העלילה

רוג'ר בן ה-13 יצא לבלות את חופשת הקיץ עם אמו ושתי אחיותיו הגדולות בוילה באזור כפרי. תוך כדי מקלחת על ידי המשרתות הוא חווה את הזקפה הראשונה שלו. על ידי הצצה למשחקים של משרתות ומשרתות ביער, ועל ידי קריאת אנציקלופדיות וספרות אחרת בספריית האחוזה, הוא מבין את משמעות השינויים שהחלו להתרחש בגופו.
כתוצאה מה"לימוד" שלו בספרייה, הוא התחיל לאונן, ולאחר שאישר שאיבר המין שלו עובד, הוא החל לחפש אישה כדי לבצע את ההתנסות הראשונית שלו. רוג'ר מוצא את אשתו של מנהל האחוזה - אישה בהריון, מכאן ואילך, האחוזה הופכת ל'הרמון' של האציל, והוא חולק מיטה עם משרתותיו, שתי אחיותיו הגדולות ואפילו דודתו, בזו אחר זו.
עד סוף הקיץ, רוג'ר הכניס להיריון את אחותו הגדולה, דודתו ומשרתת. הוא דאג לחתנם עם מחזריהם, ואף אחד לא ידע שהוא האב האמיתי. רוג'ר טען כי מילא את חובתו הפטריוטית להגדיל את אוכלוסיית מולדתו.
עיבוד קולנועי

הספר עובד לסרט (אנ') בשיתוף צרפת ואיטליה בשנת 1987 (הכותרת הצרפתית נותרה המקורית, אך הכותרת האיטלקית היא L'Iniziazione), ויצא ביפן בשנת 1988 תחת השם היפני 衝動. הסרט שונה מהספר במספר פרטים.
הערות שוליים

↑  翻訳作品集成　ギヨーム・アポリネール
↑  בהוצאת אסטרולוג ובהוצאת ידיעות ספרים
↑  Guillaume Perrier וGuillaume Perrier, Le "Don Juan" d'Apollinaire censuré en Turquie, Le Monde, ‏1 באוקטובר 2010
↑  Georges Pichard –Les exploits d’un jeune Don Juan – Glénat - ActuaBD, www.actuabd.com
↑  על בסיס חוברת אנונימית שפורסמה בווינה ב-1891 עם הכותרת Kinder-Geilheit oder Geständnisse eines Knaben.
↑  vedi l'articolo su "Le Monde".
| --- | --- |
בקרת זהויות :  BnF: cb44370330r (data)
ז'ליקו רבראצ'ה

ז'ליקו רבראצ'ה (בסרבית: Željko Rebrača, בסרבית קירילית: Жељко Ребрача; נולד ב-9 באפריל 1972) הוא כדורסלן עבר סרבי, ששיחק באופן פעיל בין השנים 1990–2007.